Një studim i ri tregon se Turqia po distancohet nga Perëndimi
Mbështetja për NATO-n ka rënë thuajse 20% që nga viti 2004
Vendi i cili qëndron në kryqëzimin e Lindjes me Perëndimin ka ndryshuar pikëpamjet e tij për shtetet dhe institucionet e Perëndimit gjatë vitit të kaluar. Kjo sipas një sondazhi të publikuar muajin e kaluar nga organizata “Transatlantic Trends”. Sipas një studimi të kryer nga Fondi gjerman Marshall, vetëm 17% e turqve kanë një opinion pozitiv ndaj Shteteve të Bashkuara. Kjo, pavarësisht përpjekjeve të presidentit Obama për t’u shtrirë dorën vendeve me shumicë muslimane, i cili deklaroi para parlamentit turk, në vizitën e tij të parë jashtë vendit në vitin 2009, se Shtetet e Bashkuara kërkojnë të forcojnë lidhjet me Lindjen e Mesme. Që nga ajo kohë, popullariteti i Obamës ka një rënie prej 22% mes turqve, duke arritur nivelin më të ulët. 28 përqind e turqve e mbështesin punën e tij si president. Ian Lasser i cili ka kryer studimin është analist i njohur politik. Dhe përveç rënies publike të mbështetjes për Amerikën, Turqia, ky vend laik kryesisht mysliman, duket se është i pakënaqur edhe me institucione të tjera perëndimore. Mbështetja për NATO-n, organizata perëndimore për sigurinë, ka rënë thuajse 20% që nga viti 2004, dhe vetëm 30% e turqve besojnë se kjo organizatë është me rëndësi për sigurinë e tyre. Vetëm 38% e publikut turk beson se anëtarësimi në BE mund të jetë i dobishëm për vendin, një rënie prej 35% gjatë kësaj periudhe. Michelle Egan jep lëndën e studimeve europiane në Universitetin Amerikan. Lidhja me Iranin është një tjetër prirje e studiuar në vëzhgim, ku 14% e turqve besojnë se veprimet ushtarake mund ta pengojnë Iranin për sigurimin e armës bërthamore. Festivali i kulturës turke në Uashington, këtë vit përveç ushqimit dhe kërcimit tradicional, tërhoqi vëmendjen e njerëzve me një diskutim mbi rolin e Turqisë në Perëndim. Organizatori i fetivalit Demet Jabar thotë: Ndonëse Turqia ka kaluar reformat e rëndësishme institucioanle të nxitura nga BE, në përgjithësi mendohet se është i pamundur për Turqinë anëtarësimi pa normalizuar më parë marrëdhëniet me qeverinë e njohur botërisht të Qipros greke. Një Turqi skeptike, dhe një Europë e paqartë, shtrojnë sëbashku pyetjen se cila është ardhmja e këtij aleati të rëndësishëm për Shtetet e Bashkuara.